**Stephen Allen Benson** (født i mars 1816 i Cambridge i Maryland i USA, død 24. januar 1865 i Grand Bassa i Liberia) var Liberias president 1856–1864. 

Før han fikk inn i politikken hadde han virket som forretningsmann, dommer og metodistpastor.

Liv og virke
------------

### Bakgrunn, reise til Afrika

Stephen Allen Benson ble født som sønn av frigitte afroamerikanere i 1816, og seks år gammel reiste han sammen med resten av familien med skipet *Brig Strong* som kom frem til den nylig grunnlagte kolonien Liberia den 8. august 1822.

Frem til 1830 gikk han på en av de provisoriske skolene som var satt opp av Colonization Society. Deretter arbeidet han i fire år i en militærbutikk i Monrovia. 

I 1836 ble han sekretær for Thomas Buchanan, den siste hvite guvernøren i Liberia, før han begynte som selvstendig handelsmann i Bassa Cove og startet en kaffeplantasje.

### President

I mai 1853 ble han valgt til visepresident under landets første president, Joseph Jenkins Roberts, og i 1855 ble han valgt til president. Han ble gjenvalgt i 1857, 59 og 61. Som president fortsatte han arbeidet Roberts hadde begynt med å søke internasjonal anerkjennelse av den nye staten Liberia, som ble erklært i 1847. I 1857 annekterte han republikken Maryland, som dermed ble inkorporert i Maryland. Dette var en korlivet fristat som var blitt opprettet i 1854. 

I 1858 sikret Benson anerkjennelse av staten fra Belgia og i 1862 fra USA og Italia. Norge og Sverige anerkjente Liberia enten i 1863 eller 1849.

  

Stephen Allen Benson, som i stor grad hadde vokst opp i Liberia, hadde lært seg flere av de innfødtes språk, og mens den liberiske politikken hadde vært preget av konfrontasjoner mellom innfødte og afroamerikanere, søkte Benson mer dialog med de lokale grupperinger, samtidig som Liberia utvidet grensene gjennom avtaler med lokale ledere.

I 1863 trakk Benson seg fra det offentlige liv og tilbrakte det siste året av sitt liv på kaffeplantasjen sin.

Noter
-----

**Type numrering**
1. ↑  Engelsk Wikipedia oppgir 21. mai, men det er uklart hvor datoen kommer fra.

Referanser
----------

1. 1 2   Social Networks and Archival Context, SNAC Ark-ID w6jm42md, besøkt 9. oktober 2017[Hentet fra Wikidata]
2. 1 2 3 4 5 6  The African Repository, vol. 91 (1865), side 154. «The Death Of Ex-President Benson». American Colonization Society.
3. ↑  Emigrants to Liberia – Brig Strong’s company, arrived at Monrovia August 8, 1822. Publisert på *Christine's Genealogy Website*, transkribert fra «Information relative to the operations of the United States squadron on the west coast of Africa, the condition of the American colonies there, and the commerce of the United States therewith,» 28th Congress, 2d. Session, S. Doc. 150, serial 458.

  


| * v
* d
* r
Liberias presidenter |
| --- |
|  | 
* Joseph J. Roberts
* Stephen Allen Benson
* Daniel Bashiel Warner
* James Spriggs Payne
* Edward J. Roye
* James Skivring Smith
* Joseph J. Roberts
* James Spriggs Payne
* Anthony W. Gardiner
* Alfred Francis Russell
* Hilary R. W. Johnson
* Joseph James Cheeseman
* William D. Coleman
* Garretson W. Gibson
* Arthur Barclay
* Daniel Edward Howard
* Charles D. B. King
* Edwin Barclay
* William Tubman
* William R. Tolbert, Jr.
* Samuel Doe
* *Amos Sawyer*
* *David D. Kpormakpor*
* *Wilton G. S. Sankawulo*
* *Ruth Perry*
* Charles G. Taylor
* Moses Blah
* *Gyude Bryant*
* Ellen Johnson Sirleaf
* George Weah

 |  |
| Statsoverhoder som ikke har vært presidenter vises i *kursiv* |

|  |  |
| --- | --- |
| Oppslagsverk/autoritetsdata | WikiTree **·** VIAF **·** LCCN
 |